da da da da da af de de fr en de da da da da da da fr sv da nl de da da nn da da da da da da da da da da da de id da da de en da en da da de de da da de de de de da da fy da eu da da da da da da da da da da da da da en da da en da da da en da sv nl nl en en nl en en de en en en da nl da da da da da da da da da da da da da da da da da en da da da da da da da da nds da da de da nb zh la en en nl da en sv da da da da da da da sv da sv sv da da da da da
Tiltag skal øge tryghed omkring kvægfolde på Helgenæs
Skal jeg have tilladelse til min aktivitet?
Græsning og helårsgræsning i naturen
Skovtur i februar - naturfænomenet er fiskevandring
Samarbejde med Skovholdet fra STU Middelfart
Langrendsspor på Naturstyrelsen Sønderjyllands arealer
SHL Nørlund Plantage: Fra guidet gåtur til coronasikker succes
Langrendsspor klar i Lindet og Stursbøl
Blandede bolsjer og fastelavnsboller i rygsækken
SHL Færdsel på isen
Juelstrup Sø rundt eller på isen
SHL Vinterferietip: Fire gode gåture
KJY Naturperle Vindum Skov
Syvårssøerne - Naturpleje på is
Træer ved Hammersholm bliver gjort gamle før tid
10 alternativer til Den Genfundne Bro
Grådal, en vestjysk fiskerbod
Tiltag skal øge tryghed omkring kvægfolde på Helgenæs
Naturstyrelsen vil i den kommende tid tilpasse kvægfolde på Helgenæs for at øge trygheden blandt områdets mange besøgende. Samtidig øger Naturstyrelsen informationen om, hvordan man færdes sikkert i indhegninger med græssende dyr.
Flere låger, nye stier uden for foldene og ”øer” inde i foldene er blandt de tiltag, som Naturstyrelsen vil etablere i løbet af foråret i det statslige naturområde ved Sletterhage på Helgenæs. Samtidig vil Naturstyrelsen sætte flere skilte op med gode råd til, hvordan man skal færdes blandt de græssende dyr, så man trygt kan gå en tur i indhegningerne. Ændringerne sker efter en ulykke sidste år, hvor en kvinde blev kvæstet af kreaturer, der jagtede en løs hund.
”Vi er meget kede af, at der er sket en tragisk ulykke. Siden ulykken har vi fået en del henvendelser fra borgere, der gerne vil kunne gå uden for indhegninger. Vi er altid lydhøre over for brugernes ønsker, og har naturligvis også spurgt os selv, om vi kan gøre endnu mere for at sikre trygge forhold for de besøgende. Derfor tilpasser vi nu stisystemerne og indhegningerne,” siger skovrider Peter Brostrøm, Naturstyrelsen Kronjylland.
Forbedringerne har været drøftet med en lokal gruppe. Der har også været ønsker om at holde stranden fri for græssende dyr, men det ønske kan Naturstyrelsen ikke forene med den nødvendige naturpleje af området. Dyrene er gode for den specielle flora og fauna i området – ikke mindst på skrænterne langs kysten, og derfor indgår stranden fortsat i indhegningen. Alle er fortsat meget velkomne til at gå en tur i indhegningerne, hvor man trygt kan gå, så længe man tager de nødvendige forholdsregler.
”Det er sikkert at færdes blandt dyrene, så længe man tager de nødvendige forholdsregler og holder god afstand. Også selvom det måske kræver, at man skal gå en omvej. Har man sin hund med, skal man være ekstra påpasselig, og den skal holdes i kort snor,” understreger Peter Brostrøm.
Dyrene, der går i indhegningerne, er over en lang årrække fremavlet til at være rolige, sejlivede, nøjsomme og selvhjulpne ved kælvninger. De bliver ikke fodret, og viser ikke interesse for mennesker, og registreres der opsøgende eller aggressive dyr, så bliver de fjernet fra flokken.
Fem tiltag på vej
1. Flere stier uden for foldene
Som supplement til de eksisterende stier uden for foldene, bliver der etableret et par nye strækninger, hvor man kan gå uden for foldene. Samtidig bliver de eksisterende stier gjort mere tilgængelige.
2. Øer inde i foldene
Der skal etableres et par mindre indhegninger inde i de store folde. Her kan man gå ind i et område, hvor dyrene ikke kan komme ind.
Der etableres flere såkaldte sluser, som den der i forvejen er etableret i Klægbjergfolden. Det vil sige, at visse stieforløb frahegnes, så der kun er kortere passager inde i folden. Besøgende kan vælge at følge disse stier, når man vil passere en fold, så man nemt kan overskue den korte strækning, som man skal passere.
Der etableres et antal nye ind-og udgange i foldene. Det skal sikre bedre adgangsforhold og flere muligheder for at planlægge en tur rundt i området. Det gør det også lettere at gå en omvej, hvis kreaturerne spærrer den låge, man havde planlagt at gå igennem.
Der bliver sat flere informationsskilte op, der tydeligt gør opmærksom på, at der er græssende dyr i området, og formidler de råd, man skal følge for at færdes sikkert blandt dyrene. Der bliver også sat skilte op, der viser de alternative stiforløb uden for indhegningen.
Gode råd til dig, der vil beskytte dig selv bedst muligt, når du færdes i indhegninger
Hold altid god afstand til dyrene - især når du færdes alene, med hund eller med børn.
Vær særlig opmærksom, hvis du har hund med. Dyrene kan instinktivt reagere aggressivt mod hunde, hvis de føler sig utrygge - hold derfor altid din hund i kort snor. Eller lad være med at tage hunden med.
Bevæg dig roligt og uden høje lyde gennem indhegningen, uanset om du går, cykler elle rider.
Gå aldrig mellem voksne dyr og unger.
Al færdsel i naturen sker på eget ansvar.
Få Naturstyrelsens nyheder i din indbakke. Du kan naturligvis til enhver tid afmelde nyhedsbrevet igen.
Felter med (*) skal udfyldes
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden